JONIŠKIO RAJONO SAVIVALDYBĖS TARYBA

SPRENDIMAS

DĖL JONIŠKIO RAJONO SAVIVALDYBĖS TARYBOS 2010 M. RUGPJŪČIO 5 D.

SPRENDIMO NR. T-136 „DĖL DIENOS SOCIALINĖS GLOBOS ASMENS NAMUOSE

TEIKIMO TVARKOS APRAŠO PATVIRTINIMO” PAKEITIMO

2012 m. gegužės 31 d. Nr. T-97

Joniškis

Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 18 straipsnio 1 punktu, Lietuvos Respublikos sveikatos apsaugos ministro ir socialinės apsaugos ir darbo ministro 2007 m. liepos 4 d. įsakymu Nr. V-558/A1-183 patvirtintu Slaugos ir socialinių paslaugų bendro teikimo tvarkos aprašu (Žin., 2007, Nr. 76-3029), Joniškio rajono savivaldybės taryba nusprendžia:

Pakeisti Dienos socialinės globos asmens namuose teikimo tvarkos aprašą, patvirtintą Joniškio rajono savivaldybės tarybos 2010 m. rugpjūčio 5 d. sprendimu Nr. T-136 (2011 m. rugsėjo 29 d. sprendimo Nr. T-168 redakcija kartu su pakeitimais, padarytais Joniškio rajono savivaldybės tarybos 2012 m. sausio 26 d. sprendimu Nr. T-18):

1. 19 punktą išdėstyti taip:

„19. Socialinė globa namuose gali būti teikiama nuo 2 iki 8 valandų per dieną 5 kartus per savaitę darbo dienomis. Konkrečią paslaugų teikimo trukmę paslaugų gavėjo namuose lemia įvertintas socialinių paslaugų poreikis“;

2. 27 punktą išdėstyti taip:

„27. Socialinis darbuotojas iki kiekvieno mėnesio 10 dienos pateikia Socialinės paramos skyriui informaciją apie socialinės globos paslaugų teikimą“;

3. 41 punktą išdėstyti taip:

„41. Už socialinę globą namuose pirmiausia sumokama paslaugų gavėjo lėšomis, kitas išlaidų padengimo šaltinis – valstybės biudžeto specialioji tikslinė dotacija savivaldybių biudžetams socialinei globai organizuoti, kuri yra lygi socialinės globos kainos ir asmens mokamų lėšų už socialinės globos namuose paslaugas skirtumui. Šis skirtumas yra nekintamas ir nepriklauso nuo paslaugos teikimo trukmės per mėnesį.“

Savivaldybės meras	Gediminas Čepulis